CELEX: 32006R1041
Language: hr
Date: 2006-07-07 00:00:00
Title: Uredba Komisije (EZ) br. 1041/2006 od 7. srpnja 2006. o izmjeni Priloga III. Uredbi (EZ) br. 999/2001 Europskog parlamenta i Vijeća u pogledu praćenja transmisivnih spongiformnih encefalopatija u ovaca  Tekst značajan za EGP

03/Sv. 015
            
            
               HR
            
            
               Službeni list Europske unije
            
            
               113
            
         32006R1041
   
               L 187/10
            
            
               SLUŽBENI LIST EUROPSKE UNIJE
            
            
               07.07.2006.
            
         
      UREDBA KOMISIJE (EZ) br. 1041/2006
   od 7. srpnja 2006.
   o izmjeni Priloga III. Uredbi (EZ) br. 999/2001 Europskog parlamenta i Vijeća u pogledu praćenja transmisivnih spongiformnih encefalopatija u ovaca
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23. stavak prvi,
   budući da:
   
               (1)
            
            
               Uredbom (EZ) br. 999/2001 propisuju se pravila za praćenje transmisivnih spongiformnih encefalopatija (TSE) u ovaca.
            
         
               (2)
            
            
               8. ožujka 2006. skupina stručnjaka za TSE u malih preživača, kojom je predsjedavao Referentni laboratorij zajednice za TSE (CRL), potvrdila je da se goveđa spongiformna encefalopatija (GSE) u tih životinja ne može isključiti s obzirom na rezultate druge faze diskriminatornog testiranja uzoraka mozgova dviju ovaca iz Francuske i jedne ovce s Cipra. Potrebno je dodatno testiranje kako bi se isključila prisutnost GSE-a u takvih životinja.
            
         
               (3)
            
            
               U travnju 2002. bivši Znanstveni nadzorni odbor Europske komisije (SSC) donio je mišljenje o sigurnom uzimanju materijala malih preživača u slučaju da GSE postane vjerojatnim u malih preživača. U mišljenju iz studenoga 2003. Znanstveni odbor za biološke opasnosti Europske agencije za sigurnost hrane (EFSA) potvrdio je preporuke iz mišljenja SSC-a u pogledu sigurnosti određenih proizvoda malih preživača povezane s TSE-om.
            
         
               (4)
            
            
               Potrebno je proučiti važnost tih slučajeva TSE-a u Francuskoj i na Cipru, gdje se ne može isključiti prisutnost GSE-a. Zbog toga su rezultati pojačanog praćenja TSE-a u ovaca od ključnog značenja. U skladu s mišljenjima SSC-a i EFSA-e, potrebno je pojačati praćenje nad ovcama kako bi se unaprijedili programi iskorjenjivanja koje provodi Zajednica. Tim se programima također povećava razina zaštite potrošača, kao i sigurno dobivanje proizvoda ovaca, što se osigurava postojećim mjerama iz Uredbe (EZ) br. 999/2001, a posebno odredbama o uklanjanju materijala s posebnim rizikom.
            
         
               (5)
            
            
               Prošireno praćenje bi se trebao temeljiti na statistički valjanom istraživanju kako bi se što je prije moguće utvrdila vjerojatna učestalost pojave GSE-a u ovaca, te kako bi se unaprijedilo znanje o zemljopisnoj rasprostranjenosti bolesti.
            
         
               (6)
            
            
               Zbog visokog stupnja pojave TSE-a u populaciji ovaca i koza na Cipru, pojačani je praćenje ovaca moguće ograničiti na nezaražena stada.
            
         
               (7)
            
            
               Program praćenja nad ovcama potrebno je revidirati nakon barem šest mjeseci učinkovitog praćenja.
            
         
               (8)
            
            
               Uredbu (EZ) br. 999/2001 treba stoga na odgovarajući način izmijeniti.
            
         
               (9)
            
            
               Kako bi se osigurala najviša moguća razina zaštite potrošača ocjenom moguće učestalosti pojave GSE-a u ovaca, izmjene uvedene ovom Uredbom trebale bi stupiti na snagu bez odgode.
            
         
               (10)
            
            
               Mjere utvrđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 999/2001 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. srpnja 2006.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 688/2006 (SL L 120, 5.5.2006., str. 10.).
   PRILOG
   U dijelu II. Priloga III. Uredbi (EZ) br. 999/2001 točke 2. i 3. Poglavlja A zamjenjuju se sljedećim:
   
               „2.
            
            
               
                  Praćenje ovaca i koza zaklanih za prehranu ljudi
               
               
                           (a)
                        
                        
                           
                              Ovce
                           
                           Države članice dužne su testirati zdrave zaklane ovce u skladu s najmanjim veličinama uzoraka, kako je navedeno u Tablici A ove točke, i pravilima uzorkovanja iz točke 4.
                           
                              Tablica A
                           
                           
                                       Država članica
                                    
                                    
                                       Najmanja veličina uzorka zdravih zaklanih ovaca (1)
                                       
                                    
                                 
                                       Njemačka
                                    
                                    
                                       37 500
                                    
                                 
                                       Grčka
                                    
                                    
                                       23 000
                                    
                                 
                                       Španjolska
                                    
                                    
                                       41 800
                                    
                                 
                                       Francuska
                                    
                                    
                                       42 400
                                    
                                 
                                       Irska
                                    
                                    
                                       40 500
                                    
                                 
                                       Italija
                                    
                                    
                                       43 700
                                    
                                 
                                       Nizozemska
                                    
                                    
                                       23 300
                                    
                                 
                                       Austrija
                                    
                                    
                                       14 300
                                    
                                 
                                       Poljska
                                    
                                    
                                       23 300
                                    
                                 
                                       Portugal
                                    
                                    
                                       14 300
                                    
                                 
                                       Ujedinjena Kraljevina
                                    
                                    
                                       44 000
                                    
                                 
                                       Ostale države članice
                                    
                                    
                                       sve
                                    
                                 Odstupajući od najmanjih veličina uzoraka iz Tablice A, Cipar može donijeti odluku o testiranju samo dviju ovaca namijenjenih za klanje za prehranu ljudi iz svakog stada u kojemu nije zabilježen ni jedan slučaj TSE-a.
                        
                     
                           (b)
                        
                        
                           
                              Koze
                           
                           Države su članice dužne testirati zdrave zaklane koze u skladu s najmanjim veličinama uzoraka, kako je navedeno u Tablici B ove točke, i pravilima uzorkovanja iz točke 4.
                           
                              Tablica B
                           
                           
                                       Država članica
                                    
                                    
                                       Najmanja veličina uzorka zdravih zaklanih koza (2)
                                       
                                    
                                 
                                       Grčka
                                    
                                    
                                       20 000
                                    
                                 
                                       Španjolska
                                    
                                    
                                       125 000
                                    
                                 
                                       Francuska
                                    
                                    
                                       93 000
                                    
                                 
                                       Italija
                                    
                                    
                                       60 000
                                    
                                 
                                       Cipar
                                    
                                    
                                       5 000
                                    
                                 
                                       Austrija
                                    
                                    
                                       5 000
                                    
                                 
                                       Ostale države članice
                                    
                                    
                                       sve
                                    
                                 
                     
                           (c)
                        
                        
                           Ako država članica ima teškoća u prikupljanju dovoljnog broja zdravih zaklanih ovaca ili koza kako bi postigla dodijeljenu najmanju veličinu uzorka iz točaka (a) i (b), može odabrati da zamijeni najviše 50 % vlastite najmanje veličine uzorka testiranjem uginulih ovaca ili koza starijih od 18 mjeseci u omjeru jedan naprama jedan pored najmanje veličine uzorka iz točke 3. Nadalje, država članica može odabrati zamjenu najviše 10 % vlastite najmanje veličine uzorka testiranjem ovaca ili koza zaklanih u okviru programa iskorjenjivanja bolesti, a starijih od 18 mjeseci, i to u omjeru jedan naprama jedan.
                        
                     
         
               3.
            
            
               
                  Praćenje ovaca i koza koje nisu zaklane za prehranu ljudi
               
               U skladu s pravilima uzorkovanja iz točke 4. i najmanjim veličinama uzoraka iz Tablice C i Tablice D, države članice dužne su testirati ovce i koze koje su uginule ili ubijene, ali koje nisu:
               
                           —
                        
                        
                           ubijene u okviru programa iskorjenjivanja bolesti, ili
                        
                     
                           —
                        
                        
                           zaklane za prehranu ljudi.
                        
                     
                  Tablica C
               
               
                           Populacija ovaca i ženske janjadi koji su se parili, u državama članicama
                        
                        
                           Najmanja veličina uzorka uginulih ovaca (3)
                           
                        
                     
                           > 750 000
                        
                        
                           20 000
                        
                     
                           100 000 – 750 000
                        
                        
                           3 000
                        
                     
                           40 000 – 100 000
                        
                        
                           100 % do 1 000
                        
                     
                           < 40 000
                        
                        
                           100 % do 200
                        
                     
                  Tablica D
               
               
                           Populacija koza koje su se ojarile i koza koje su se parile, u državama članicama
                        
                        
                           Najmanja veličina uzorka uginulih koza (4)
                           
                        
                     
                           > 750 000
                        
                        
                           10 000
                        
                     
                           250 000 – 750 000
                        
                        
                           3 000
                        
                     
                           40 000 – 250 000
                        
                        
                           100 % do 1 000
                        
                     
                           < 40 000
                        
                        
                           100 % do 200
                        
                     
         
      (1)  Najmanjim veličinama uzoraka uzima se u obzir veličina broja zdravih zaklanih ovaca, namijenjenih utvrđivanju ciljeva koje je moguće postići. Najmanjim veličinama uzoraka većim od 30 000 omogućava se otkrivanje učestalosti od 0,003 % s pouzdanošću od 95 %.
   
      (2)  Najmanjim veličinama uzoraka uzima se u obzir veličina broja zdravih zaklanih koza i učestalost pojave GSE-a u pojedinim državama članicama. One su također namijenjene utvrđivanju ciljeva koje je moguće postići. Najmanjim veličinama uzoraka većim od 60 000 omogućava se otkrivanje učestalosti od 0,0017 % s pouzdanošću od 95 %.
   
      (3)  Najmanjim veličinama uzoraka uzima se u obzir veličina populacija ovaca i koza u pojedinim državama članicama, a namijenjene su utvrđivanju ciljeva koje je moguće postići.
   
      (4)  Najmanjim veličinama uzoraka uzima se u obzir veličina populacija ovaca i koza u pojedinim državama članicama, a namijenjene su utvrđivanju ciljeva koje je moguće postići.”